Narva                                                       


26.07.2000   nr  nr 2178-k
Katastriüksuse piiride kinnitamine 

ja maa ostueesõigusega erastamine

Narvas, AÜ Victoria Aiamaad

1. Kinnitada katastriüksuse nr.1 piirid AÜ Victoria Aiamaad krundijaotusplaanil (registreeritud 29.10.1999.a., katastriüksus 51107:032), maaüksuse asukoht Narva linn, Kudruküla linnaosa, AÜ Victoria Aiamaad üldmaa. Registreerida maaüksus maakatastris riigi nimele.
2. Erastada ostueesõigusega aiandusühistu üldmaa AÜ Victoria Aiamaad (äriregistri registrikood 80045672, asukoht: Kesk 7-5 Narva-Jõesuu 29021).

3. Erastatav maaüksus on moodustatud plaanimaterjali alusel. Maa suurus on 11 675 m2. Erastataval maal asuvad rajatised (teed, magistraalkraavid) on AÜ Victoria Aiamaad üldkasutuses. Maakasutuse sihtotstarve on 0015 aiandusühistu üldmaa (Aak).

4. Maa maksustamishind on 17.07.2000.a. koostatud ostueesõigusega erastava maa maksustamishinna akti alusel 23 350 krooni. Maa ostu-müügihind on 23 350 krooni, sellest kuni poole s.o. 11 675 krooni võib tasuda erastamise väärtpaberites ja maa erastamise korraldaja kulud on 100 krooni.
5. Ida-Viru Maavalitsuse erastamise väärtpaberiarve number on 48001871 Eesti Ühispanga kood 78323071 ja erastamise eriarve number (rahas maksmisel) on 10552002775004 Eesti Ühispanga kood 735. Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o. 2 335 krooni ja maa erastamise korraldaja kulud tuleb tasuda enne maa ostu-müügi lepingu vormistamist. Maa ostu-müügihinna võib tasuda hüvitusväärtpaberi, rahvakapitali obligatsiooni või rahaga, maa erastamise korraldaja kulud sularahas. Maa erastamise korraldaja kulud tasutakse rahas Narva Linnavalitsuse erastamise korraldaja arvele 221010841164 Hansapank kood 767.

6. Maa ostueesõigusega erastamisel on maa omanik kohustatud:
6.1. ehitiste (rajatiste) renoveerimise ja uusehitiste rajamise kooskõlastama  Narva Linnavalitsusega;

6.2  täitma Narva linna heakorra eeskirju;

6.3. uute hoonete ehitamine ja olemasolevatele hoonetele juurdeehitiste tegemine on piiratud tänava punase joonega.

7. Korralduse peale on ostjal õigus edasi kaevata kohtusse ühe kuu jooksul alates korralduse kättesaamise päevast.

Alus:   Maakatastriseaduse §20, muutmise seadus (RT I 1997, 16, 261);

Eesti Vabariigi Valitsuse 29.04.1997.a. määrus nr 88;

Maareformiseaduse §21, lg.1; 22, lg.1; 223, lg.3 ja 23, lg.1;
Eesti Vabariigi Valitsuse 06.11.1996.a. määruse nr 267 "Maa ostueesõigusega erastamise korra kinnitamine";

Ida-Viru maavanema 27.06.2000.a. korraldus nr 1315 "Loa andmine Eesti eraõiguslikule juriidilisele isikule maa erastamiseks".

